(1850) Dan deed hi niet , de ridder stout , dat hi haer vertrac sijn leven , om aflaet , dies si nien mochte geven ; maer , dat die edele Greve dat dede , dat deed hi daer omme , op dat hi daer mede haer herte beruerde , dat si bade voer al sijn sunde Gode genade .Hier na als dit al was gedaen , so deed hi weder roepen saen in sijn kamere alle sijn liede ; ende daer , na dat hem Kerstine riede , woud hi berichten , als hi dede , hem selven ende al sijn goet oec mede .Als dat gedaen was , wand God geboed , so lach hi neder ende was doet .